Munken Vendt

Munken Vendt er et skuespill av Knut Hamsun utgitt i bokform 1902. 

Handlingen foregår nordpå omkring slutten av 1700-tallet, og dialogen er på rim, verket er karakterisert som et dramatisk dikt, tenkt som et lesedrama. Det meste er skrevet i en gamme på Hamarøy. Rolf Nyboe Nettum: Knut Hamsuns dramatikk: Fjelebod eller tempel? I Bokvennen 1996 Vol.8 Nr.2 

Munken er et fornavn, og hovedpersonen er en fattig ung mann fra landsdelen, som med en liten arv likevel har klart å ta studenteksamen og lese til prest. Men han blir lei av studiene og presenterer seg for hjembygdas Honoratiores som en farende Svend i Jaktdragt med snorer på Trøien, rød Lue med Fjær, fuldskjæg og tykt Haar. En underlig skrue i hjembygda. Han driver med jakt - og er også kvinnejeger. Som  og slektningen Løitnant Gahn har han nemlig Dyreøine og ved at bruge dem. 

Munken Vendt har en tung skjebne. Han er født i en sjå, men det antydes at underklassegutten er halvbror til den mektige hr. Didrik. Munken elsker Blis, men Didrik utnytter sine herremuligheter og setter barn på henne. Munken blir opprører, ikke mot det urettferdige standssamfunnet, men mot Gud, som lar urettferdigheten i verden skje. Munkens sanne verdi er stoltheten. Han forkynner livsgleden, og på dødsleiet løfter han hesteskoen - lykkesymbolet.  Rolf Nyboe Nettum: Knut Hamsuns dramatikk: Fjelebod eller tempel? I Bokvennen 1996 Vol.8 Nr.2 Side 28

Hamsun har lært av Henik Ibsen: Munken Vendt minner ikke lite om Peer Gynt. Historien er en Peer Gyntiade, skriver Theodor Caspari i sin anmeldelse av  boken i Morgenbladet, som ga anmeldelsen plass på første side. Casparis konklusjon er at Knut Hamsun har forsøkt seg i Faustdiktningens sjanger, men han har forløftet seg på oppgaven. 

Hamsun kalte en gang Nationalteateret for Nationalfjeleboden. Teater sto ikke høyt i hans omdømme, og heller ikke hans egne teaterstykker. Da Hamsun fyllte 80 i 1939 ble det foreslått å sette opp Munken Vendt som en festforestilling, men han avslår. Jeg er ikke Skuespilforfatter, og det vet alle -    Rolf Nyboe Nettum: Knut Hamsuns dramatikk: Fjelebod eller tempel? I Bokvennen 1996 Vol.8 Nr.2 

 Rollefigurer 
 Dyre
 Elias
 Munken Vendt
 Blis
 Iselin
 Nille
 Hr. Didrik
 Ung Dundas
 Svend Herlufsen
 Inger
 Omoinsa Lap
 Sorenskriveren
 Thora
 Præsten
 Alexa
 Esben Skomaker
 Prælaten

(Maskerte Personer, Blomsterpiker, Bærsankersker, Kvanneletere, Iselins Drenger, Hr. Didriks Drenger, Sorenskriverens Fuldmægtig og Skrivere, Lensmænd, Klokker, Tingalmue, Kirkealmue, Auktionsfolk, En drukken Olding, En Fattigkone, Bipersoner)

 Referanser 

Kategori:Verk av Knut Hamsun
Kategori:Norske skuespill
Kategori:Skuespill fra 1902